**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottsága**

**2019. június havi rendes ülésére**

**Beszámoló az ELTE Savaria Egyetemi Központ tevékenységéről**

**Szombathely Megyei Jogú Város Önkormányzatával kötött megállapodás alapján**

Szombathely Megyei Jogú Város Önkormányzata 2013. óta támogatja a Savaria Egyetemi Központ fejlesztési elképzeléseit. A Savaria Egyetemi Központ 2017. február 1. napjától az Eötvös Loránd Tudományegyetem szervezeti keretében működik, a Közgyűlés az Önkormányzat és az Eötvös Loránd Tudományegyetem együttműködésének jövőbeni folytatásáról a 111/2018. (IV.26.) Kgy. számú határozatával jóváhagyott együttműködési megállapodásban rendelkezett.

Az együttműködési megállapodás IV/3. pontja tartalmazza, hogy az egyetem az együttműködés tapasztalatairól, eredményeiről, az aktuális kihívásokról, kérdésekről minden év február utolsó napjáig írásbeli beszámolót készít, amelyet az Önkormányzat Közgyűlése megtárgyal.

Az ELTE Savaria Egyetemi Központ a beszámolót elkészítette, és Polgármester Úr részére megküldte. A beszámoló az előterjesztés mellékletét képezi.

Tájékoztatom a Tisztelt Bizottságot, hogy a beszámoló terjedelmére tekintettel csak elektronikus formában kerül kiküldésre, melyek elérhetősége:

[www.szombathely.hu/Közgyűlés/E-Bizottság/](http://www.szombathely.hu/Közgyűlés/E-Bizottság/)2019.

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 52. § (2) bekezdés 34. pontja alapján a felsőoktatási intézmények beszámolójának jóváhagyása az Oktatási és Szociális Bizottság hatásköre.

Előzőekre tekintettel kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2019. június „ "

**/: Koczka Tibor: /**

**HATÁROZATI JAVASLAT**

**…/2019. (VI….) OSZB. számú határozat**

Szombathely Megyei Jogú Város Közgyűlésének Oktatási és Szociális Bizottsága a „Beszámoló az ELTE Savaria Egyetemi Központ tevékenységéről Szombathely Megyei Jogú Város Önkormányzatával kötött megállapodás alapján” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 52. § (2) bekezdés 34. pontjában foglalt felhatalmazás alapján az ELTE Savaria Egyetemi Központ által készített beszámolót az előterjesztés melléklete szerinti tartalommal jóváhagyja.

**Felelősök:** Rettegi Attila, az Oktatási és Szociális Bizottság elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal